ᱠᱟᱹᱢᱭᱟᱹ ᱦᱚᱲ

ᱥᱤᱢ ᱨᱟᱜ ᱥᱟᱸᱣ
ᱟᱭᱟᱜ ᱜᱤᱛᱤᱡ ᱴᱷᱟᱸᱣ
ᱵᱟᱹᱜᱤ ᱭᱟᱫᱟᱭ-
ᱠᱟᱹᱢᱭᱟᱹ ᱦᱚᱲ᱾

ᱠᱟᱰᱟ ᱰᱟᱝᱜᱽᱨᱟ ᱟᱱ ᱛᱮ
ᱱᱟᱦᱮᱞ ᱟᱨᱟᱸᱲ ᱜᱚᱜ ᱛᱮ 
ᱪᱟᱞᱟᱣ ᱮᱱᱟᱭ ᱠᱷᱮᱛ ᱛᱮ
ᱠᱟᱹᱢᱭᱟᱹ ᱦᱚᱲ᱾

ᱨᱮᱭᱟᱲ-ᱨᱟᱵᱟᱝ ᱞᱚᱞᱚ ᱥᱤᱛᱩᱝ
ᱚᱨᱚᱜ ᱠᱚᱜᱮᱛᱟᱭ ᱥᱚᱛᱟ ᱥᱚᱝ
ᱠᱷᱩᱲᱭᱟᱹ ᱞᱮᱠᱟ ᱵᱟᱭ ᱫᱩᱲᱩᱵᱠᱚᱜ
ᱠᱟᱹᱢᱭᱟᱹ ᱦᱚᱲ᱾

ᱠᱟᱹᱢᱤ ᱛᱮ ᱦᱚᱲᱢᱚ ᱵᱷᱟᱱᱡᱟᱜ
ᱡᱤᱞ ᱦᱟᱨᱛᱟ ᱥᱟᱱᱟᱢ ᱨᱟᱱᱡᱟᱜ
ᱠᱟᱴᱷ ᱞᱮᱠᱟ ᱠᱮᱴᱮᱡᱛᱟᱭ ᱦᱚᱲᱢᱚ
ᱠᱟᱹᱢᱭᱟᱹ ᱦᱚᱲ᱾

ᱦᱟᱥᱟ-ᱫᱷᱩᱲᱤ ᱨᱮ ᱠᱷᱤᱞᱚᱰᱟᱭ
ᱚᱱ-ᱫᱷᱚᱱ ᱟᱨᱡᱟᱣᱟᱭ
ᱡᱚᱛᱚ ᱦᱚᱲ ᱞᱟᱹᱜᱤᱫ
ᱠᱟᱹᱢᱭᱟᱹ ᱦᱚᱲ᱾

ᱥᱟ.ᱠᱷᱭᱟ.ᱛ

ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ